( 222 ) 
donner occasion aux subgects de sen plaindre me conviendroit y pour 
veoir riere les pays de mon obéissance comme de raison et selon lexi- 
sence. A tant.... 
wti 
Réponse de Gérard de Groesbeck et du chapitre de Saint-Lambert aux 
ambassadeurs de don Juan , du 30 novembre 1577. 
(Archives du royaume : Documents relatifs au pays de Lièye, carton n° II.) 
Reverendissime et illustrissime seigneur Monseigneur Gérard de Groes 
beeck evesque de Liege duc de Bouillon marquis de Franchimont conte 
de Loz, etc. et Messieurs les doyen et chapitre de lEglise cathedralle de 
Lie^e avans receu de Monsieur le Baron de Wyltz et Monsieur Phebvre 
conseillers du Roy catholique en son conseil provincial de Luxembourg 
envoyez par Monseigneur don Jehan d’Austriche etc. lieutenant gouver¬ 
neur et capitaine general des païz bas du Roy catholique vers sa Grâce 
reverendissime et Messieurs les Estats de son pais deux lettres closes de 
son Alteze a sadite Grâce et sondit chapitre addressantes, et entendu ce 
quen vertu dicelles lettres leur a este par lesdits seigneurs envoyez 
declaire et requis, ont resoulu dy respondre et respondent ce, et comme 
sensuit. Que quant a ce que lesdits seigneurs députez ont remonstre a 
lendroict dalliance dentre sa Majesté catholicque et ses païz bas d’une, 
et sa Grâce et son pays et subjeetz d’autre part, Comme cestuy poinct 
est de si grande et principalle importance, quil seroit necessaire, quil 
fust propose aux Estats du pais de sa Grâce, et que iceulx Estats y déli¬ 
bérassent dessus et donnassent leur résolution lesquels Estats ne sont 
présentement ensemble, sestans puis nagueres retirez vers leur logiz 
pour la garde et asseurance en ceste turbulente saison de ce que leur 
touche, sa Grâce et ledit chapitre ne pourraient pour le présent plus 
avant respondre sur ledit poinct, ny aussy ny pourraient icelle sa Grâce 
et sesdits Estats, quand mesmes ils fussent icy presens, riens resouldre 
sans preallablement y dessus avoir eu la resolution et consentement de 
la Majesté impérialle leur souverain seigneur et du S t -Empire. Que, 
quant a ce que lesdits seigneurs envoyez ont remonstre a lendroict de 
levees et amaz ou assemblées de gens de guerre sur le pais de sadite 
